[pic] | AZ EURÓPAI KÖZÖSSÉGEK BIZOTTSÁGA |

Brüsszel, 5.10.2007

COM(2007) 599 végleges

A BIZOTTSÁG KÖZLEMÉNYE

EURÓPAI FEJLESZTÉSI ALAP (EFA) A kötelezettségvállalások, a kifizetések és a tagállamok által befizetendő hozzájárulások becslése a 2007. és 2008. évre, valamint A kötelezettségvállalások és a kifizetések előrejelzése a 2009–2012 időszakra

A BIZOTTSÁG KÖZLEMÉNYE

EURÓPAI FEJLESZTÉSI ALAP (EFA)A kötelezettségvállalások, a kifizetések és a tagállamok által befizetendő hozzájárulások becslése a 2007. és 2008. évre, valamintA kötelezettségvállalások és a kifizetések előrejelzése a 2009–2012 időszakra

Bevezetés

A 9. Európai Fejlesztési Alapra (EFA) vonatkozó pénzügyi szabályzat[1] 8. cikkével összhangban a Bizottság évente közleményt készít a Tanácsnak. E közlemény célja a folyó (2007.) és a következő (2008.) pénzügyi évben esedékes kötelezettségvállalások és kifizetések előrejelzése, valamint a hozzájárulási felhívások ütemtervének előterjesztése, figyelembe véve az Európai Beruházási Bank (EBB) becsléseit. Az említett pénzügyi szabályzat 8. cikke alapján a dokumentum tartalmazza a következő négy év (2009–2012) mindegyikére vonatkozó kötelezettségvállalások és kifizetések becsléseit is.

A 9. EFA 2003. évi hatálybalépése óta a tagállamok az EBB által kezelt 9. EFA-eszközök (beruházási keret és kamattámogatás) finanszírozásához szükséges hozzájárulásaikat közvetlenül az EBB-hez, míg az EBB által korábban kezelt eszközökhöz (kockázati tőke és kamattámogatás) folyósított hozzájárulásokat továbbra is a Bizottsághoz fizetik be. Ezért e közlemény világosan megkülönbözteti egyfelől a 9. EFA keretében az EBB által teljesített kifizetéseket, másfelől a Bizottság által teljesített kifizetéseket (a korábban az EBB által kezelt pénzeszközökre vonatkozó kifizetéseket is beleértve).

A 9. EFA-ra vonatkozó pénzügyi szabályzat elfogadásakor kiadott közös tanácsi és bizottsági nyilatkozat értelmében e dokumentum elsősorban táblázatokból áll, amelyeket a jobb érthetőség kedvéért magyarázatok kísérnek.

A következő grafikon általános áttekintést nyújt a kötelezettségvállalásokról és kifizetésekről (Bizottság[2] és EBB). Világosan kitűnik belőle, hogy a kifizetések 2000 óta folyamatosan növekednek.

[pic]

- - kötelezettségvállalások – kifizetések

1. A 2007. és 2008. évi kötelezettségvállalások és kifizetések becslése

A Bizottság és az EBB minden egyes AKCS-országra[3] és TOT[4]-ra nézve aktualizálta a 2007. és a 2008. pénzügyi évre előirányzott kötelezettségeket és kifizetéseket.

A kifizetések becslésére különös figyelmet fordítottak az alábbi két okból: egyfelől azért, hogy segítsék a tagállamokat a lehető legpontosabb összegek nemzeti költségvetésükből történő elkülönítésében; másfelől azért, hogy biztosítsák, hogy az EFA elegendő pénzügyi forrással rendelkezzék, és így elkerülhetők legyenek a pénztári hiányból adódó problémák.

Az 1. és 2. melléklet tartalmazza a 2007. és 2008. évi kötelezettségvállalások és kifizetések új becslését, összehasonlítva a 2007. júniusi közleményben közölt számadatokkal.

A 2007. évre becsült kötelezettségvállalások összege (3 450 millió euro) megfelel a Bizottság kötelezettségvállalásának, amely értelmében teljesen ki kívánja meríteni a 9. EFA céljaira rendelkezésre bocsátott keretet (beleértve a korábbi EFA-kból fennmaradt összegeket is). 2008-ra vonatkozóan a Bizottságnak és az EBB-nek nagyon nehéz összeget megjelölni, mivel a kötelezettségvállalások mértéke a 10. EFA hatályba lépésének időpontjától függ. A Bizottság és az EBB ezért e dokumentumban nem állapít meg összeget. További információk az 1. melléklet végén találhatók.

A 2007. évi kifizetések tekintetében a Bizottság kissé csökkentette becsléseit. Ennek oka a Kongói Demokratikus Köztársaságban uralkodó helyzet, amely következtében késedelmet szenvedett a súlyosan eladósodott szegény országok intézkedés (Pays Pauvres Très Endettés, a továbbiakban: PPTE) keretében biztosított 100 millió EUR összegű második részlet kifizetése, valamint az, hogy a 2007-es hozzájárulások 3. részletének a lehető legnagyobb mértékű csökkentése érdekében bizonyos, kevésbé fontos kiadásokat elhalasztottak. A kötelezettségvállalásokhoz hasonlóan a Bizottság és az EBB a 10. EFA keretében egyelőre itt sem adott meg a 2008. évre számadatokat (lásd még a 2. melléklet végén található megjegyzést).

A 9. EFA-ra vonatkozó pénzügyi szabályzat 8. cikkével összhangban e becsléseket a 2008. júniusi közleményben felülvizsgálják.

2. Hozzájárulási felhívások 2007-ben és 2008-ban

A 3. melléklet bemutatja a szóban forgó két év pénzügyi helyzetét, és feltünteti az EFA finanszírozásához szükséges éves tagállami hozzájárulások összegét.

Meg kell jegyezni, hogy kétfajta intézkedés nem igényel további pénzügyi forrásokat a tagállamok részéről, tehát a rájuk vonatkozó kifizetések nem szerepelnek a táblázatban. Az egyik ilyen intézkedés a Stabex-eszköz, amely számára a tagállamok már minden szükséges összeget befizettek, a másik pedig a „Béke” eszköz önkéntes tagállami hozzájárulásokból finanszírozott része.

2007 -re vonatkozóan a Bizottság azt javasolja, hogy a Tanács 325 millió eurós harmadik részletről hozzon határozatot. Ez azt jelenti, hogy a Tanács által 2006 decemberében elfogadott éves összeget – a tavasszal bejelentett 295 millióval szemben – 135 millióval haladnák meg. Az EBB által létrehozott beruházási keret esetében – a jelentős mértékű visszaáramló bevételnek, valamint az EBB és a Bizottság közti kezelési megállapodásnak az ilyen visszaáramló bevételek 2007 szeptemberének végétől történő felhasználását lehetővé tevő módosításának köszönhetően – valószínűleg nem kell túllépni a 2007-es pénzügyi évre esedékes hozzájárulások előirányzatait, amelyekről a Tanács 2006 decemberében határozott.

A Bizottság és az EBB tekintetében 2008 -ra feltüntetett részletek még nem tartalmazzák a 10. EFA szükségleteit . Mind a kötelezettségvállalások, mind a kifizetések esetében előfordulhat, hogy a becslések nem bizonyulnak helytállónak. A 2008 eleji hatályba lépés egyébként a 2008-as első részlet esetében várhatóan nem jelent majd jelentős többletszükségletet. Ez az egyetlen olyan részlet, amelyről az elkövetkező hónapok során határozatot kell hozni. Csak a 2. és 3. részlet esetében fordulhat elő, hogy a 10. EFA kihatásának figyelembevétele céljából meg kell őket emelni (lásd még a 3. melléklet végén található megjegyzést).

A Bizottság nyomatékosan felhívja a figyelmet a következőre: amennyiben a Tanács úgy határoz, hogy a 2007. évi 3. részlet az igényelt 325 millió EUR alatt marad, a 2008-as 1. részletet ennek következtében fel kellene emelni. Ellenkező esetben az EFA-nak 2008 júniusában/júliusában, a 2. részletre esedékes tagállami befizetésekre várva, a kifizetések megszakadásával kell számolnia.

A 9. EFA-ra vonatkozó pénzügyi szabályzat rendelkezései szerint a Bizottság és az EBB a 2008. júniusi és októberi közleményben a hozzájárulások 2. és 3. részletére vonatkozóan új becsléseket állapítanak meg.

3. A jövő (2009-2012)

Nem szabad elfelejteni, hogy a középtávú becslések hibalehetősége igen nagy. Az alábbi számokat tehát körültekintéssel kell kezelni.

Az EFA(*) keretében teljesítendő kötelezettségvállalások és kifizetések előrejelzése 2009-2012

millió euróban

2009 | 2010 | 2011 | 2012 |

Kötelezettségvállalások |

Bizottság | 3750 | 3750 | 3750 | 3750 |

EBB | 500 | 530 | 600 | 650 |

Összesen | 4250 | 4280 | 4350 | 4400 |

Kifizetések |

Bizottság | 3075 | 3325 | 3450 | 3500 |

EBB | 430 | 470 | 500 | 510 |

Összesen | 3505 | 3795 | 3950 | 4010 |

* : beleértve a 10. EFA-t

1. MELLÉKLET – A 2007. és 2008. évre becsült kötelezettségvállalások ( millió euróban )

[pic]

2. MELLÉKLET – A 2007. és 2008. évre becsült kifizetések ( millió euróban )

[pic]

3. MELLÉKLET

A 2007. és 2008. évre becsült pénzügyi helyzet – a Stabex és a „Béke” eszköz önkéntes tagállami hozzájárulásokból finanszírozott része nélkül(*) ( millió euróban )

[pic]

4. MELÉKLET - A tagállamok hozzájárulásai az EFA-hoz 2007-ben (euróban)

[pic]

5. MELÉKLET - A tagállamok hozzájárulásai az EFA-hoz 2008-ban (euróban)

[pic]

[1] HL L 83., 2003.4.1., 1. o.

[2] A Bizottság esetében az e közleményben előterjesztett kötelezettségvállalások és kifizetések bruttó összegben, azaz a visszavonások és a behajtások levonása nélkül értendők.

[3] Az afrikai, karib-tengeri és csendes-óceáni térség országai.

[4] A tengerentúli országok és területek.